“ศบค.” พบผู้ติดเชื้อ “โควิด” เพิ่ม 8 ราย มาจาก 6 ประเทศ ดันยอดป่วยสะสม 3,727 คน
"ศบค." พบผู้ติดเชื้อ "โควิด" เพิ่ม 8 ราย มาจาก 6 ประเทศ ดันยอดป่วยสะสม 3,727 คน
"ศบค." พบผู้ติดเชื้อ "โควิด" เพิ่ม 8 ราย มาจาก 6 ประเทศ ดันยอดป่วยสะสม 3,727 คน
23 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 23 ต.ค.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 8 ราย เป็นผู้ที่เดินทางมาจากสหรัฐอาหรับเอมิเรตส์ 1 ราย ซูดานใต้ 1 ราย อิหร่าน 1 ราย สวิตเซอร์แลนด์ 2 ราย บาห์เรน 2 ราย และสหราชอาณาจักร 1 ราย โดยเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,727 ราย เป็นผู้ติดเชื้อในประเทศ 2,450 ราย​ และผู้ที่เดินทางมาจากต่างประเทศ เข้าพัก State Quarantine 780 ราย มีผู้ที่รักษาหายเพิ่ม 4 ราย รักษาหายแล้วรวม 3,518 ราย ยังรักษาอยู่ 150 ราย ไม่มีผู้เสียชีวิต จำนวนเสียชีวิตรวม ยังคงที่ 59 ราย